# Ælfric's Lives of Saints/28mau

x. kal. octobris: passio sci̅ mauricii et sociorum eius.
maximianus hatte sum hæðen casere001 se ferde to franc-lande mid mycelre fyrdinge ƿolde geƿyldan mid ƿige þa leoda þe ƿiþer-ræde ƿæron · ⁊ his rice forsaƿon ·
Se casere ƿæs cene · ⁊ reðe ·005 ⁊ deofol-gild be-eode · dƿollice libbende · ⁊ acƿealde godes men mid micelre reðnysse ·
Þa ƿæron on þære fyrde · fela cristene menn ·008 ⁊ an synder-lic eorod of easternum leodum · sƿiþe cristene menn þam casere folgiende · for-þan | þe hi sceoldon fyrdrian · sƿa sƿa eall folc dyde ·
An eorod is ge-cƿeden on ðam ealdan getele*012 six ðusend manna · ⁊ six hund. ⁊ six · ⁊ syxtig · sƿa fela manna ƿæron on þam fore-sædan eorode · sƿiþe gelyfede on þone lyfigendan god · þeah þe heora hlaford ƿære ƿodlice hæden ·
On þam flocce ƿæron þa fyrmestan menn ·017 mauricius ærest · ⁊ exuperius · candidus · ⁊ uitalis · ⁊ fela oþre to him · ⁊ hi ƿæron geferlæhte on fæstum geleafan · sƿa  hi noldon bugan to þam bysmor-fullum hæþen-scipe · fram þam lifigendan gode þe hi on gelyfdon ·
Hƿæt þa maximianus mid micclū þrymme ferde ·023 oð  hi comon to muntum · ⁊ se manfulla ƿolde siððan he þa muntas ofer-ferde · his hæþen-gild habban · ⁊ het him to clypian ealne þone here ·  hi his hæse gefyldon · ⁊ mid him ge-offrodon ealle heora lác þam deoflicum godum · gode ælmihtigan to teonan ·
Þa geƿende seo eorod þe ƿe ær embe spræcon ·030 forð on heora ƿeg · ⁊ for-flugon  deofol-gild · noldon hi sylfe fordón mid þam deoflicū lacum · ac ridon ofer tƿelf mila to rodan þæra (sic) éá · ⁊ þær gelihton sona · for ðam langsumum færelde · ⁊ se casere ƿicode mid þam oþrū ƿerode · ƿiþ ane litle burh octódorum gehaten · offrigende his lác mid þam ungeleaffullū his arleasum godum ƿolde hí gegladian · ærþan þe he to þam gefeohte come ·  hí him fylstan sceoldon ·
Þa ongeat se casere  þa cristenan þær næron ·040 ⁊ het ða mid | graman · his gegadan to faran · ⁊ beodon (sic) þā cristenum  hi comon him to ·
Hƿæt ða ærendracan ða ardlice ridon ·043 ⁊ budon þam cristenum ðæs caseres geban · ac hi ealle cƿædon mid anrædum geleafan ·  hi on þone lyfigendan god gelyfdon oð  · ⁊ æfre on heora life on hine gelyfan ƿoldon · ⁊ cƿædon to ðam ærendracan þus oþrum ƿordum ·
Ƿe synd gearƿe to gefeohte forð mid ðam casere ·049 ac [ae @ Skeat] ƿe nellaþ gecyrran to his onsægednyssum ·
Þa ridon þa ærendracan raðe eft ongean051 ⁊ cyddon þam casere  þa cristenan noldon his hæsum gehyrsumian to his hæþen-scipe ·
Maximianus ƿearð þa mid micclū graman ontend ·054 ⁊ het þa hæþenan faran ⁊ þa halgan ofslean ·  men mihton geseon hu maximian geƿræce his agenne teonan · ⁊ eac his goda · ⁊ hi þa caflice ferdon to gefyllenne his beboda ·
Hƿæt þa mauricius se mæra godes ðegn ·059 ⁊ exuperius · mid eadmodnysse afyllede tihton heora geferan  hi unforhte ƿæron · ⁊ bædon  hi aƿurpan heora ƿæpna him fram · ⁊ for cristes geleafan heora cƿellerum onbugon bliþe to slæge · sƿa sƿa he sylf gebysnode · þa þa he hét petrum behydan his sƿurd ·
Be-tƿux þysum tihtingum tengdon þa hæþenan066 mid andþrecum (sic) ƿæpnum to þā æƿfaestum [sic @ Skeat] heape · ⁊ slogon þa cristenan sƿa sƿa se casere het ƿodlice mid ƿæpnum · sƿa sƿa mann ƿudu hyƿð · ⁊ þa godes þægnas mid glædnysse efston · astræhton heora sƿuran · | to slæge for criste · ⁊ noldon mid ƿæpnū ƿinnan him togeanes · ac efstan to geflites to þā anþræcum sƿurdum ·
Eft ða se casere sende to þam cƿellerum ·074 ⁊ het  hi ne be-læfdon of þam geleaffullum ƿerode nænne mann cucenne þe on crist gelyfde · ⁊ hi sƿa dydon sƿa him se deofles biggenga mid graman bebead · ⁊ þa godes menn acƿealdon · sƿá  þær an ne be-láf of þam ƿerode ·
Þæra saƿla under-fengon sona godes englas080 manega of heofonum mid micelre blisse · sƿa sƿa þa gelæredan godes þeoƿas on lof sangum singað ·
Þa dældon þa cƿelleras þæra cristes martyra083 ƿæpna · ⁊ geƿæda · for-þan þe se ƿælhreoƿa hét  heora ge-hƿilc hæfde of þam here-reafe þæs mannes geƿæda þe he mid ƿæpnū acƿealde ·
Æfter ðam gedale þa dyrstigan cƿelleras087 ge-sæton hī æt-somne mid sƿiðlicre blisse · ⁊ fengon to gereorde mid fulum handum ·
Þa com þær-to ridan sum cristen man sona090 har-ƿencge ⁊ eald se ƿæs gehaten uictor ·
Þa ongunnon þa cƿelleras clypian þone ealdan092 to heora gereorde · ac he hraðe axode for hƿilcum intingum hi ƿæron sƿa ƿundorlice bliðe · oððe hu hi mihton ænigne mete þicgan betƿux þam ofslagenū ·
Þa sæde heora sum096  hi cristene ƿæron · ⁊ se casere hete hí ealle ofslean oðrum to bysne ·
Se ealde uictor þa incundlice geomerode ·099 ⁊ hlude clypode ·
Eala come ic ǽr100  ic mihte geendian mine ylde mid sƿylcum · ⁊ mín ealde | blod mid þissere eorode ageotan ·  ic heora ƿurðmyntes ne ƿurde bedæled ·
Hƿæt ða hæþenan þa hine bestodon ·104 ⁊ heton hine secgan mid sƿyðlicum þreate hƿeþer he cristen ƿære þa he ƿilnode þyllices ·
He beseah þa to heofonū · ⁊ sæde mid geomerunge ·107
Eall middan-eard is mid miste befangen108 deopre nytennysse buton us drihten crist oþþe his leoht forgife · oþþe us læde onƿeg · ⁊ ge-unne me nu crist æfter þysre cyþnysse  ge me færan ne lætan frā þysū ofslagenum halgum ·
Æfter þysum ƿordū seo ƿedende meniu113 ofslogon þone uictor  he feallende sƿeolt · ⁊ he sƿa geearnode þa ecan myrhðe mid þam halgum ƿerū · sƿa sƿa he ƿiscte him-sylfum ·
Hƿæt ƿille ƿe furðor secgan hu se unsæliga casere117 his fyrdinge geendode · þonne he forferde on ende · ac uton þencan georne þonne ƿe þyllic gehyrað ·  ƿe þe beteran beon · þurh þa boclican lare ·
Ƿe sceolon sƿincan · ⁊ ofer-sƿyðan unþeaƿas121 mid godre drohtnunga godes rice ge-earnian ·  ƿe mid þam halgum þe ƿe heriað nu blissian moton · þeah ƿe martyras ne beon ·
Ƿe sceolon geþencan hu ge-þyldige hi ƿæron125 þa þe for cristes naman ge-cƿylmede ƿæron · hi man sƿang mid sƿipum · ⁊ on sǽ adrincte (sic) · oððe on fyre forbærnde · oþþe forðƿyrftum limum to ƿæfersyne tucode · mid gehƿilcum ƿitum · ⁊ on ælcum ƿaƿan hi ƿæron geþyldige · ⁊ ælcne hosp hi for-bæron · for | þæs hælendes naman ·
Nu synd ƿe sƿa asolcene  ƿe sƿincan nellað132 nan þincg · fornean ne urum lustum ƿiðcƿeþan ƿið þam  ƿe moton þa micclan geþincða habban on heofonum mid þam halgum martyrū · ne ƿe nellað forberan an bysmorlic ƿord for ures drihtnes naman · sƿa sƿa ƿe dón sceoldon · ac butan ge-þylde · ⁊ þeaƿfæstnysse ƿe yrsiað sƿa sƿa leo · ⁊ lyt-hƿon þencað hu ƿe earmingas sceolon æt þam ælmihtigan gode ænige miltsunge begitan · nu ƿe sƿa recelease syndon · ⁊ sƿa reþe us betƿynan ·
Geþyld is micel mægen · ⁊ mannum nyd-behefe ·142 sƿa sƿa ure hælend cƿæð to his halgum apostolum ·
In patientia uestra possidebitis animas uestras ·144
On eoƿrū geðylde ge ge-ahniað eoƿre saƿla ·145
Gif se geþyldiga man mid his þolmodnysse146 his saƿle gehylt · sƿa sƿa us sæde crist · þonne forlyst se yrsigenda ƿer his agene saƿle · þurh ƿeamodnysse · ⁊ heo geƿislice for-færð ·
Gif ƿe ƿislice libbað · sƿa sƿa us ƿissiað béc150 þonne mage ƿe becuman to cristes halgum · æfter ure ge-endunge · ⁊ æfre mid him ƿunian · for-þan þe þes middan-eard flihð aƿeg sƿyðe · ⁊ ure dagas geƿitað · sƿa sƿa ƿeg-færende menn · ⁊ se forþ-geƿitena dæg ne ƿent næfre ongean · ac ælc tid us drifð forð to deaþe unþances ·
Þa halgan þe ƿe heriað · ⁊ heora gelican ·157 forsaƿon þisne middan-eard · þeah þe he myrge ƿære þa ða hi on life ƿæron · forþan þe hi geƿilnodon þæs ecan ·
Þa ƿæs langsum lif · ⁊ liþe | ge-ƿederu ·160 hælo on lichaman · on lang-sumere sibbe · ƿæstm-bærnys on eorþan · ⁊ geniht-sum-nyss on spedum · ac sƿa-þeah þa halgan eall  forhogodon · ⁊ þæs ecan lifes eallunga ge-ƿilnodon ·
Efne nu þæs middan-eard is for micclum gesƿenct ·165 ⁊ mid manegum earfoðnyssum yfele geþreatod · ⁊ þeah-hƿæþere ƿe lufiað his earfoðnysse git · ⁊ to þisum sƿicolum life ƿe sƿincað ⁊ tiliaþ · ⁊ to þam toƿerdan life ƿe tiliað hƿonlice · on þan þe ƿe æfre habbað sƿa hƿæt sƿa ƿe her geearniað ·
Hƿilon þæs middan-eard teah menn frā gode ·171 mid his fægernyssum · ⁊ nu he fylst us to gode forþan þe he is afylled mid fela earfoþnyssum ·
Uton forþy aƿendan · urne ƿillan to gode ·174 ⁊ to þam ecan life ure smeagunge nu ·  ƿe eft moton þær æfre ƿunian · sƿa sƿa crist sylf behét þam þe hine lufiað ·
Þam is ƿuldor ⁊ ƿurðmynt á to ƿorulde AMEN ·178